
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 428 

7 Απριλίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Υπερωριακή Εργασία Μονίμων Υπαλλήλων Έτους 
2006. 1 

Σύσταση θέσεων στο Ιόνιο Πανεπιστήμιο κατ’ εφαρ¬ 
μογή του π.δ. 164/2004. 2 


Ορισμός και συγκρότηση Επιτροπής Αξιολόγησης 
για την αξιολόγηση των προτάσεων που υπο¬ 
βλήθηκαν στο πλαίσιο της Κατηγορίας Πράξεων 
2.5.1.α «Ανάπτυξη των ΙΔΒΕ και λειτουργία προ¬ 
γραμμάτων δια βίου εκπαίδευσης» της Ενέργει¬ 
ας 2.5.1, του Μέτρου 2.5 του ΕΠΕΑΕΚ II, που συγ- 


χρηματοδοτείται από την Ευρωπαϊκή Ένωση 3 

Αύξηση συντάξεων Ο.Α.Ε.Ε.- Τ.ΑΈ. 4 


Αύξηση του ποσού της βασικής μηνιαίας σύνταξης, 
λόγω γήρατος και αναπηρίας των δικαιούχων 
ασφαλισμένων του ΟΑΕΕ-ΤΣΑ και των κατωτά- 


των ορίων των συντάξεων του ίδιου Ταμείου. 5 

Αύξηση συντάξεων ΟΑΕΕ- ΤΕΒΕ. 6 


Συγκρότηση ομάδων εργασίας με έργο την εκκα¬ 
θάριση του Αρχείου του προσωπικού του πρώην 
ΕΟΚΦ (ΠΙΚΠΑ-ΕΟΠ) καθώς και του ΙΒΣΑ και την 
παράδοση αυτών στην Επιτροπή διαχείρισης και 
διαφύλαξης του προαναφερομένου Αρχείου. 7 

Τροποποίηση της υπ’ αριθμ. ΔΥ1δ/74317/23.8.2004 
(Φ.Ε.Κ. 1504Β/7.10.2004) απόφασης με περιεχό¬ 
μενο τη σύσταση Επιτροπής για τη διαφύλαξη 
και διαχείριση του Αρχείου του προσωπικού του 
πρώην ΕΟΚΦ ΠΙΚΠΑ - ΕΟΠ) καθώς και του ΙΒΣΑ, 


όπως τροποποιήθηκε μεταγενέστερα. 8 

Έγκριση Υπερωριακής απασχόλησης υπαλλήλων Ξε¬ 
νοδοχειακού Επιμελητηρίου Ελλάδος για το έτος 
2006. 9 

Έγκριση υπερωριακής απασχόλησης με σχέση ερ¬ 
γασίας ιδιωτικού δικαίου προσωπικού του Τεχνι¬ 
κού Επαγγελματικού Εκπαιδευτηρίου Ηρακλείου 
Κρήτης του Οργανισμού Τουριστικής Εκπαίδευ¬ 


σης και Κατάρτισης έτους 2006. 10 

Μεταφορά έδρας Ναυτιλιακού Ακολούθου. 11 


Α ΠΟΦΑΣΕΙ Σ 

Αριθμ. Φ.479.21/ΑΔ.562289/Σ.701 (1) 

Υπερωριακή Εργασία Μονίμων Υπαλλήλων Έτους 
2006. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 Τ.Α’) 

β. Την υπ’ αριθμ. 2/72757/0022/31.12.2003 Εγκύκλιο του 
ΓΛΚ /22ηΔνση Μισθολογίου «Περί Παροχής Οδηγιών για 
την εφαρμογή των διατάξεων του ν. 3205/2003» 

γ. Τη υπ’ αριθμ. Φ.451/41/10623/1.3.2000 απόφαση του 
Υφυπουργού Εθνικής Αμυνας, που καθορίζει τις Υπηρε¬ 
σίες του Υπουργείου Εθνικής Άμυνας που λειτουργούν 
σε 24ωρη βάση. 

δ. Την ανάγκη αντιμετώπισης από το Γ ενικό Επιτελείο 
Αεροπορίας της δαπάνης-αμοιβής των ωρών απασχό¬ 
λησης των Μονίμων Υπαλλήλων για εργασία πέραν του 
κανονικού ωραρίου εργασίας, για κάλυψη εποχικών, 
εκτάκτων ή επειγουσών υπηρεσιακών αναγκών, λόγω 
ασκήσεων -επιθεωρήσεων, έργων εκσυγχρονισμού για 
τις ανάγκες του Στρατιωτικού Νοσοκομείου/251 ΓΝΑ, 
των Στρατιωτικών Εργοστασίων, της ΕΜΥ και των Εφο- 
διαστικών Μονάδων. 

ε. Την υπ’ αριθμ. 246717/1.3.2006 (ΦΕΚ 274 Β73.3.2006) 
Κοινή Απόφαση Πρωθυπουργού και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας». 

στ. Τις εγγεγραμμένες στον Π/Υ της ΠΑ πιστώσεις 
για αμοιβή -αποζημίωση της υπερωριακής-νυχτερινής 
-εξαιρέσιμων ημερών απασχόλησης (ΕΦ 11-410.ΕΦ 11-420, 
ΕΦ 11-430, ΚΑΕ 0511, ΚΑΕ 0512). 

ζ. Τη σημαντική μείωση του προσωπικού της Πολ. 
Αεροπορίας. 

η. Το υπ’ αριθμ. 17/11.5.2005 Πρακτικό του Δ.Σ. Μ.Τ.Α., 
αποφασίζουμε: 

Εγκρίνουμε την υπερωριακή, νυχτερινή, Κυριακών και 
εξαιρέσιμων ημερών υπερωριακή εργασία με αμοιβή, 
πέραν από το κανονικό ωράριο, η οποία κρίνεται απα¬ 
ραίτητη για την αντιμετώπιση εποχικών, εκτάκτων ή 
επειγουσών υπηρεσιακών αναγκών για το χρονικό διά¬ 
στημα από 1.1.2006 έως 31.12.2006, ως ακολούθως : 

α. Υπηρεσίες της Π.Α ΕΦ. 11-410, έναντι τριών χιλιάδων 
πεντακοσίων σαράντα πέντε (3.545) υπηρετούντων ΜΥ, 
προτείνονταί: 

(1) Στον ΚΑΕ 0511 για Υπερωριακή απογευματινή εργα¬ 
σία 2.600 ΜΥ , 100.000 ώρες περίπου, 462.000 €. 

(2) Στον ΚΑΕ 0512 για Νυκτερινή εργασία και για ερ¬ 
γασία Κυριακών, Εξαιρέσιμων ημερών και Αργιών 2.000 
ΜΥ, 53.800 ώρες περίπου, 318.000€. 

β. Εθνική Μετεωρολογική Υπηρεσία (ΕΜΥ) ΕΦ 11-420, 
έναντι των εκατόν ενενήντα τεσσάρων (194) υπηρετού¬ 
ντων ΜΥ, προτείνονταί: 

(1) Στον ΚΑΕ 0511 για Υπερωριακή απογευματινή ερ¬ 
γασία, για 156 Μ.Υ, 16.450 ώρες περίπου, 76.000 €. 

(2) Στον ΚΑΕ 0512 για Νυχτερινή εργασία, και για ερ¬ 
γασία Εξαιρέσιμων ημερών, Αργιών, Βαρδιών, 156 Μ.Υ, 
41.224 ώρες περίπου, 243.636 €. 

γ. 359 ΜΑΕΔΥ ΕΦ 11-430, έναντι των εκατόν εννέα (109) 
υπηρετούντων ΜΥ, προτείνονταί: 

(1) Στον ΚΑΕ 0511 για Υπερωριακή απογευματινή ερ¬ 
γασία, 100 Μ.Υ, 2.750 ώρες περίπου, 12.500 €. 

(2) ΚΑΕ 0512 για Νυκτερινή εργασία και για εργασία 
Κυριακών, Εξαιρέσιμων ημερών και Αργιών 100 ΜΥ, 2.707 
ώρες περίπου, 16.000 €. 

δ. Υπηρεσίες ΑΤΑ (1° ΚΕΠ- 2° ΚΕΠ - 3η ΜΣΕΠ- 9η 
ΜΣΕΠ) 

Για 7 ΜΥ, για 2.000 ώρες περίπου υπερωριακής ερ¬ 
γασίας, οι πιστώσεις βαραίνουν Π/Υ ΑΩΟ ΝΑΤΟ, ποσό 
120.000 ΕΥΡΩ. 

ε. Υπηρεσίες ΝΠΔΔ ΠΑ/ ΜΤΑ- ΤΑΣΑ 

Για 23 Υπαλλήλους του ΜΤΑ, για 9.960 ώρες υπερω- 
ριακή εργασία 34.020 € και για 1 υπάλληλο του ΤΑΣΑ, 
για 420 ώρες υπερωριακή εργασία, 2.500 €. 

Από τις διατάξεις της απόφασης προκαλείται δαπάνη 
σε βάρος: 

α. Του Π/Υ ΓΕΑ ποσού 1.128.136 € για το έτος 2006 (ΠΑ 
ΕΦ.11-410, ΕΜΥ ΕΦ11420, ΜΑΕΔΥ ΕΦ11-430). 

β. Του Π/Υ ΑΩΟ/ΝΑΤΟ ποσού 120.000 ΕΥΡΩ 

γ. Των Π/Υ ΜΤΑ-ΤΑΣΑ ποσού 34.020€ και 2.500 αντί¬ 
στοιχα. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά Υπάλληλο 
μηνιαίως. Σε Υπαλλήλους που ανήκουν σε υπηρεσίες 
που λειτουργούν, βάσει νόμου, όλες τις ημέρες του μήνα 
ή σε δωδεκάωρη ή σε 24ώρη βάση, στην καθ’ υπέρβαση 
εργασία οι ώρες νυκτερινής, Κυριακών και Εξαιρέσιμων 
ημερών δεν μπορούν να υπερβούν τις δεκαέξι (16) ώρες 
κατά περίπτωση τον μήνα. 

Στην παραπάνω εργασία θα μπορούν να μετέχουν και 
περισσότεροι Υπάλληλοι, εντός όμως του ίδιου συνο¬ 
λικού αριθμού των εγκρινομένων ωρών, με πράξη των 
οικείων Διοικητών-Διευθυντών Υπηρεσιών και Μονάδων 
του ΓΕΑ. 

Επίσης παρέχεται η δυνατότητα προσφοράς υπε- 
ρωριακής εργασίας σε Υπαλλήλους οδηγούς κατά το 
διάστημα της μετακίνησής τους εκτός έδρας για εκτέ¬ 
λεση δρομολογίων σε όλη την επικράτεια και τη λήψη 
υπερωριακής αποζημίωσης με τις προϋποθέσεις του 
άρθρου 16 του ν. 3205/2003. 

Ορίζονται για υπερωριακή απασχόληση όλες οι ημέ¬ 
ρες της εβδομάδας και από 15ης μέχρι 22ας ώρας για 
υπερωριακή, απογευματινή εργασία και από 22ας μέ¬ 
χρι της 6ης πρωινής για νυκτερινή εργασία επειδή οι 
υπηρεσιακές ανάγκες που επιβάλλουν την υπερωριακή 


απασχόληση των Υπαλλήλων του ΥΕΘΑ/ΓΕΑ προκύ¬ 
πτουν όλες τις ημέρες και τις ώρες της εβδομάδας 
(Παραγωγικά εργοστάσια, Τηλεπικοινωνιακές και Με¬ 
ταφορικές Μονάδες, Στρατιωτικό Νοσοκομείο/ 251ΓΝΑ, 
ΕΜΥ-ΜΑΚ και λοιπές Μονάδες που λειτουργούν επί 
24ώρου βάσεως. 

Η δαπάνη αυτή, που θα προκύψει από το σύνολο των 
υπό έγκριση ωρών υπερωριακής απασχόλησης σε καμία 
περίπτωση δεν μπορεί να υπερβεί τις πιστώσεις που 
ενεγράφησαν στους οικείους κωδικούς ΓΕΑ ΕΜΥ, 359 
ΜΑΕΔΥ και ΜΤΑ-ΤΑΣΑ, έτους 2006. 

Υπεύθυνος για την παρακολούθηση και τον έλεγχο 
παροχής της υπερωριακής απασχόλησης ορίζεται η 
Μ.Υ. Παπαγιάννη Παρασκευή της ΥΠΔΝΣΗΣ/ΟΙΚ.ΜΕΡ/ 
ΓΕΑ/Β5. 

Η ισχύς της απόφασης αυτής αρχίζει από 1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 30 Μαρτίου 2006 

Ο ΥΦΥΠΟΥΡΓΟΣ 

Β. ΜΙΧΑΛΟΛΙΑΚΟΣ 
-♦- 

Αριθμ. 32865/Β1 (2) 

Σύσταση θέσεων στο Ιόνιο Πανεπιστήμιο κατ’ εφαρ¬ 
μογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 

β) Του άρθρου 11 του π.δ. 164/2004 (Α' 134). 

γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΔΚ/Φ.1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

ε) Της υπ’ αριθμ. 7930/ΔΙΟΕ1264/14.10.2005 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

2. Την από 17.3.2005 απόφαση του Υπηρεσιακού Συμ¬ 
βουλίου του Διοικητικού Προσωπικού του Ιονίου Πανε¬ 
πιστημίου. 

3. Την υπ’ αριθμ. 1462/9.12.2005 απόφαση του Δ' Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Ιονίου Πανεπιστημίου. 

4. Το υπ’ αριθμ. Δ.Δ2/16/Φ.004/11.1.2006 έγγραφο του 
Ιονίου Πανεπιστημίου, όπου προκύπτει ότι δεν υπάρχουν 
κενές οργανικές θέσεις ιδιωτικού δικαίου αορίστου χρό¬ 
νου αντίστοιχης ή παρεμφερούς ειδικότητας και 

5. Το γεγονός ότι από την εφαρμογή των διατάξε¬ 
ων της παρούσας απόφασης προκαλείται ετήσια δα¬ 
πάνη ύψους 270.000 ΕΥΡΩ περίπου. Γ ια το οικονομικό 
έτος 2006 η σχετική δαπάνη ανέρχεται στο ποσό των 

170.000 ΕΥΡΩ περίπου και θα καλυφθεί από πιστώσεις 
του Υπουργείου Εθνικής Παιδείας και Θρησκευμάτων 
(Ειδ. Φ. 19-250, ΚΑΕ Ομάδας 0200). Για την πενταετία 
2007-2011 θα ληφθεί μέριμνα για την εγγραφή των σχε¬ 
τικών πιστώσεων στους οικείους προϋπολογισμούς των 
αντιστοίχων ετών, αποφασίζουμε: 

Συστήνονται δεκατέσσερις (14) οργανικές θέσεις 
προσωπικού με σύμβαση εργασίας ιδιωτικού δικαίου 
αορίστου χρόνου στο Ιόνιο Πανεπιστήμιο, προκειμένου 
να καλυφθούν οι διαπιστωθείσες πάγιες και διαρκείς 
ανάγκες, κατ’ εφαρμογή του π.δ. 164/2004. Οι θέσεις 
κατά κατηγορία και κλάδο έχουν ως εξής: 

α) Τρεις (3) θέσεις Κατηγορίας Π.Ε. Διοικητικού-Οι- 
κονομικού. 

β) Μία (1) θέση Κατηγορίας Π.Ε. Βιβλιοθηκονόμων. 

γ) Μία (1) θέση Κατηγορίας Τ.Ε. Βιβλιοθηκονόμων. 

δ) Τέσσερις (4) θέσεις Κατηγορίας Δ.Ε. Διοικ. Γραμ¬ 
ματέων. 

ε) Δύο (2) θέσεις Κατηγορίας Δ.Ε. Προσωπικού Η/Υ. 

στ) Τρεις (3) θέσεις Κατηγορίας Υ.Ε. Φυλάκων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 6379 (3) 

Ορισμός και συγκρότηση Επιτροπής Αξιολόγησης για 
την αξιολόγηση των προτάσεων που υποβλήθηκαν 
στο πλαίσιο της Κατηγορίας Πράξεων 2.5.1.α «Ανά¬ 
πτυξη των ΙΔΒΕ και λειτουργία προγραμμάτων δια 
βίου εκπαίδευσης» της Ενέργειας 2.5.1, του Μέτρου 
2.5 του ΕΠΕΑΕΚ II, που συγχρηματοδοτείται από την 
Ευρωπαϊκή Ένωση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Την υπ’ αριθμ. Ε(2005) 4788/5.12.2005 απόφαση της 
Επιτροπής των Ευρωπαϊκών Κοινοτήτων για την τρο¬ 
ποποίηση της απόφασης αρ. Ε(2000) 3405/28.11.2000, με 
την οποία εγκρίνεται το Κοινοτικό Πλαίσιο Στήριξης για 
κοινοτικές διαρθρωτικές παρεμβάσεις στο πλαίσιο του 
Στόχου 1 στην Ελλάδα» 

3. Την υπ’ αριθμ. Ε(2005)5642 / 15.12.200 απόφαση 
της Επιτροπής των Ευρωπαϊκών Κοινοτήτων 5 για την 
τροποποίηση της απόφασης αρ. Ε(2001) 44 / 16.3.2001, 
με την οποία εγκρίνεται το Επιχειρησιακό Πρόγραμμα 
«Εκπαίδευση και Αρχική Επαγγελματική Κατάρτιση» το 
οποίο εντάσσεται στο κοινοτικό πλαίσιο στήριξης για 


κοινοτικές διαρθρωτικές παρεμβάσεις στο πλαίσιο του 
Στόχου 1 στην Ελλάδα» 

4. Το ν. 2860/2000(ΦΕΚ251 /Α/14.11.2000) ο οποίος ανα- 
φέρεται στην «Διαχείριση, παρακολούθηση, και έλεγχο 
του Γ' Κοινοτικού Πλαισίου Στήριξης και άλλες δια¬ 
τάξεις» και ειδικότερα το άρθρο 4 παρ. 3, καθώς και 
τις τροποποιήσεις του ν. 3193/2003, άρθρο 17 (ΦΕΚ 
266/20.11.2003) 

5. Την υπ’ αριθμ. 3345/14.12.2000 (ΦΕΚ 1533/Β'/14.12.2000) 
κοινή υπουργική απόφαση για την «Σύσταση Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος Εκπαίδευσης και Αρχικής Επαγγελματικής Κα¬ 
τάρτισης» όπως ισχύει σήμερα 

6. Την υπ’ αριθμ. 1/29.5.2001 απόφαση της Επιτροπής 
Παρακολούθησης του ΕΠΕΑΕΚ, με την οποία εγκρίθη- 
καν τα κριτήρια επιλογής πράξεων του Μέτρου 2.5 του 
ΕΠΕΑΕΚ, όπως περιγράφονται στην Πρόσκληση 

7. Την υπ’ αριθμ. 2140/3.2.2006 απόφαση της 5ης Επι¬ 
τροπής Παρακολούθησης του ΕΠΕΑΕΚ II, με την οποία 
τροποποιήθηκε το Συμπλήρωμα Προγραμματισμού του 
ΕΠΕΑΕΚ (μέσω γραπτής διαδικασίας) και ισχύει σήμερα, 
και ειδικά το τμήμα που αναφέρεται στο Μέτρο 2.5 
καθώς και τους δυνητικούς Τελικούς Δικαιούχους όπως 
περιγράφονται στην παραπάνω Απόφαση 

8. Τις διατάξεις του π.δ. 121/2004 (ΦΕΚ 84/τ.Α/10.3.2004) 
«Διορισμός Υπουργών και Υφυπουργών» 

9. Το υπ’ αριθμ. Φ.908/32075/Η/2.4.2004 (ΦΕΚ 109/ 
τ.Γ7ΐ9·4.2004), έγγραφο με θέμα: «Διορισμός Ειδικού 
Γραμματέα Υπηρεσιών Ενιαίου Διοικητικού Τομέα Θε¬ 
μάτων ΕΈ. και ΚΠΣ του ΥΠΕΠΘ» 

10. Την υπ’ αριθμ. 35235/ΣΤ5/16.4.2004 (ΦΕΚ 583/ 
τ.Β7ΐ9·4.2004) απόφαση της Υπουργού Παιδείας περί 
μεταβίβασης δικαιώματος υπογραφής «με εντολή 
Υπουργού» στον Ειδικό Γραμματέα ΕΈ. και Κ.Π.Σ., όπως 
συμπληρώθηκε και τροποποιήθηκε με την υπ’ αριθμ. 
41773/ΣΤ5/6.5.2004 (ΦΕΚ 680/τ.Β/10.5.2004) απόφαση. 

11. Την υπ’ αριθμ. 17758/8.9.2005 (ΦΕΚ 1339/τ.Β/23.9.2005) 
κοινή υπουργική απόφαση με την οποία ο Ενιαίος Δι¬ 
οικητικός Τομέας Ευρωπαϊκής Ένωσης και Κοινοτικού 
Πλαισίου Στήριξης μετονομάζεται σε Ενιαίο Διοικητικό 
Τομέα Διαχείρισης Προγραμμάτων Κ.Π.Σ. 

12. Το ν. 3369/2005 (ΦΕΚ 171/Α/6.7.2005) «Συστηματο- 
ποίηση της δια βίου μάθησης και άλλες διατάξεις» 

13. Την υπ’ αριθμ. 24025/25.11.2005 πρόσκληση υποβο¬ 
λής προτάσεων και την υπ’ αριθμ. 1643/27.1.20061 η Τρο¬ 
ποποίηση της πρόσκλησης, στα πλαίσια της Κατηγορί¬ 
ας Πράξεων 2.5.1.α «Ανάπτυξη των ΙΔΒΕ και λειτουργία 
προγραμμάτων δια βίου εκπαίδευσης» της Ενέργειας 
2.5.1, του Μέτρου 2.5 του ΕΠΕΑΕΚ II 

14. Τις υποβαλλόμενες προτάσεις στο πλαίσιο της 
παραπάνω πρόσκλησης, καθώς και το ότι οι προτάσεις 
που θα αξιολογηθούν θα είναι πλήρεις από πλευράς 
τυπικών στοιχείων. 

15. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπη¬ 
ρεσίας και την καλύτερη εξυπηρέτηση του πολίτη κα¬ 
θώς και τη λειτουργία του εν λόγω συλλογικού οργάνου 
εκτός ωραρίου εργασίας για υπαλλήλους ή μισθωτούς 
του Δημοσίου, ΝΠΔΔ και ΟΤΑ 

16/Οτι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης, το 

ύψος της οποίας θα καθοριστεί με κοινή υπουργική από¬ 
φαση, σύμφωνα με τον ν. 3205/2003, αποφασίζουμε: 

Τη συγκρότηση πενταμελούς Γνωμοδοτικής Επιτροπής 
αποτελούμενης από αξιολογητές για την αξιολόγηση 
των προτάσεων των υποψήφιων Τελικών Δικαιούχων, 
που υποβάλλονται στο πλαίσιο της Κατηγορίας Πράξε¬ 
ων 2.5.1.α «Ανάπτυξη των ΙΔΒΕ και λειτουργία προγραμ¬ 
μάτων δια βίου εκπαίδευσης» της Ενέργειας 2.5.1, του 
Μέτρου 2.5 του ΕΠΕΑΕΚ II 

Ως μέλη της Γνωμοδοτικής Επιτροπής ορίζονται οι 
εξής: 

1) Σπύρος Αμούργης, Πρόεδρος ΑΔΙΠ, Ομότιμος Κα¬ 
θηγητής ΕΑΠ, ως πρόεδρος 

2) ΒίοάαΓά ΜοΚίΓ3ίΐ3η, Καθηγητής Πανεπιστημίου 
Ροπιοηβ, ΗΠΑ, ως μέλος 

3) Λουκάς Καλησπέρης, Καθηγητής Πανεπιστημίου 
Πενσυλβάνιας, ΗΠΑ, ως μέλος 

4) Απηοάθο Οάοηί, Καθηγητής ΜΙΤ, ΗΠΑ, ως μέλος 

5) Ιωάννα Ρεκουνιώτη, στέλεχος ΕΥΔ/ΕΠΕΑΕΚ, ως 
μέλος 

Ως μέλη της γραμματειακής υποστήριξης των εργα¬ 
σιών της Επιτροπής ορίζονται (εκ περιτροπής) οι: 

• Παναγιώτα Κεφάλα, συνεργάτης του Δημοκρίτειου 
Πανεπιστήμιου Θράκης και 

• Γκόλφω Λιάτσου, συνεργάτης του Πανεπιστήμιου 
Πατρών 

Έργο της Γνωμοδοτικής Επιτροπής είναι η αξιολό¬ 
γηση των προτάσεων που υποβάλλονται όσον αφο¬ 
ρά το φυσικό και οικονομικό αντικείμενο, ως προς τα 
κριτήρια αξιολόγησης των ομάδων κριτηρίων Δ, Ε, ΣΤ, 
σύμφωνα με α) τα αναφερόμενα στις ενότητες 8 και 9 
της αντίστοιχης πρόσκλησης υποβολής προτάσεων και 
β) το Τεχνικό Δελτίο Έργου/υποέργων (ΤΔΕ/Υ) και τα 
επισυναπτόμενα στην υποβληθείσα πρόταση Έντυπα 
που ορίζονται στην πρόσκληση. 

Κατά τη διάρκεια της αξιολόγησης, μπορεί να ζητηθεί 
η υποβολή συμπληρωματικών στοιχείων και πληροφο¬ 
ριών, από τους υποψήφιους Τελικούς Δικαιούχους, στο 
βαθμό που αυτό κρίνεται αναγκαίο. 

Ειδικότερα, κάθε πρόταση θα αξιολογηθεί από τη Γνω- 
μοδοτική Επιτροπή, η οποία θα συμπληρώσει σχετικό 
Φύλλο Αξιολόγησης (Δελτίο Κρίσης) σύμφωνα με τα 
κριτήρια και τα οριζόμενα στις ενότητες 8 και 9 της σχε¬ 
τικής πρόσκλησης υποβολής προτάσεων και μετά από 
ανταλλαγή απόψεων επί των αναφερόμενων κριτηρίων, 
του περιεχομένου του φυσικού και οικονομικού αντικει¬ 
μένου του ΤΔΕ/Υ και των επισυναπτόμενων στην πρό¬ 
ταση εντύπων και εγγράφων. Ο αναλυτικός σχολιασμός 
των κριτηρίων είναι απαραίτητος για την αξιοπιστία της 
αξιολόγησης. Απαραίτητη επίσης είναι και η διατύπωση 
γνώμης σχετικά με το ύψος του προϋπολογισμού για 
την ορθολογική εκτέλεση της πράξης. 

Τα Φύλλα Αξιολόγησης (Δελτία Κρίσης) με την αξιο¬ 
λόγηση και το σχολιασμό για τα επιμέρους κριτήρια της 
πρότασης παραλαμβάνονται από την ΕΥΔ/ΕΠΕΑΕΚ. Στη 
συνέχεια, η συνολική τελική διαδικασία αξιολόγησης η 
οποία σύμφωνα με τα οριζόμενα στην ενότητα 9 της 
σχετικής πρόσκλησης πραγματοποιείται με την «Άμεση 
Αξιολόγηση», θα ολοκληρωθεί από την ΕΥΔ/ΕΠΕΑΕΚ με 
την σύνταξη των τυποποιημένων από την ΕΥΔ/ΕΠΕΑΕΚ 
Εντύπων Αξιολόγησης Α-1, Α-2, Α-3 και του Πίνακα συ¬ 
γκεντρωτικών αποτελεσμάτων αξιολόγησης. 

Η απασχόληση του προέδρου της Γνωμοδοτικής Επι¬ 


τροπής, των μελών της και της γραμματειακής υποστή¬ 
ριξης θα διαρκέσει έως τις 30/11/2006. Η ολοκλήρωση 
του έργου της Γνωμοδοτικής Επιτροπής μπορεί να πα- 
ραταθεί σε περίπτωση που θα χρειαστεί περισσότερος 
χρόνος για την περαιτέρω ανάλυση και εξέταση των 
προτάσεων και θα αιτιολογείται από το εύρος των αι- 
τουμένων από τη Γνωμοδοτική Επιτροπή στοιχείων και 
λεπτομερειών λόγω της ιδιαιτερότητας της αναφερο- 
μένης στο θέμα Κατηγορίας Πράξεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ10036/οικ. 6374/276 (4) 

Αύξηση συντάξεων Ο.Α.Ε.Ε.- Τ.Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 9 του ν. 2676/1999 (1, Α') 
«Οργανωτική και λειτουργική αναδιάρθρωση των φορέ¬ 
ων Κοινωνικής Ασφάλισης και άλλες διατάξεις». 

2. Τις διατάξεις του άρθρου 66 του ν. 2084/1992 (165 
Α') «Αναμόρφωση της Κοινωνικής Ασφάλισης και άλ¬ 
λες διατάξεις» και τις διατάξεις του άρθρου 33, του 
ν. 1902/1990 (138, Α'). 

3. Τις διατάξεις του άρθρου 30, του ν. 1027/1980 (49, 
Α'), όπως ισχύουν μετά την αντικατάστασή τους με το 
άρθρο 7, του ν. 1275/1982 (100, Α') και μετά την προσθήκη 
του άρθρου 43, του ν. 1469/1984 (111, Α'). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

5. Το π.δ. 33/15.2.2006 (ΦΕΚ 35 Α) «Διορισμός μελών 
της Κυβέρνησης και Υφυπουργών» 

6. Το π.δ. 213/1992 «Οργανισμός της Γενικής Γραμμα¬ 
τείας Κοινωνικών Ασφαλίσεων» (102, Α') 

7. Το π.δ. 372/1995 «Μεταφορά της Γ ενικής Γ ραμματεί- 
ας Κοινωνικών Ασφαλίσεων στο Υπουργείο Εργασίας 
και Κοινωνικών Ασφαλίσεων» (201, Α'). 

8. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών. 

9. Την υπ’ αριθμ. 71972/5.12.2005 απόφαση, της 
648/5.12.2005 συνεδρίασης του Διοικητικού Συμβουλίου 
του Ο.Α.Ε.Ε.-Τ.Α.Ε.. 

10. Το υπ’ αριθμ. 30714/321/20.2.2006 Υπηρεσιακό ση¬ 
μείωμα της Διεύθυνσης Αναλογιστικών Μελετών της 
Γ ενικής Γ ραμματείας Κοινωνικών Ασφαλίσεων. 

11. Τις διατάξεις του άρθρου 1, του ν. 2469/1997 (38, Α'), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του Τ.Α.Ε. ύψους 12.850.000 ΕΥΡΩ για το τρέχον οικο¬ 
νομικό έτος. 

Η δαπάνη αυτή θα καλυφθεί από τις πιστώσεις των 
Κ.Α. 0611, 0615, 0618, 0636, 0637 και 0644 του Προϋπολο¬ 
γισμού 2006 του Κλάδου σύνταξης του Τ.Α.Ε., συνολικού 
ύψους 345.230.000 ΕΥΡΩ. 

12. Τις διατάξεις της παραγράφου 3, του άρθρου 22, 
του ν. 2362/1995, αποφασίζουμε: 

1. Αυξάνουμε τις συντάξεις που καταβάλλει το Τ.Α.Ε. 
κατά ποσοστό 4% και ορίζουμε την κλίμακα των συ¬ 
ντάξεων λόγω αναπηρίας ή γήρατος, για 35ετη συντά¬ 
ξιμο χρόνο ασφάλισης που διανύθηκε εξ ολοκλήρου 
στο Τ.Α.Ε., σε μία από τις ασφαλιστικές κατηγορίες 
ως εξής: 

ΑΣΦΑΛΙΣΤΙΚΗ ΠΟΣΟ ΣΥΝΤΑΞΗΣ ΣΕ ΕΥΡΩ 
ΚΑΤΗΓΟΡΙΑ 

Α' 342,00 

Β' 461,00 

Γ 575,00 

Δ' 693,00 

Ε' 805,00 

ΣΤ' 913,00 

Ζ' 1020,00 

2. Από την ίδια ως άνω ημερομηνία τα κατώτατα όρια, 
προκειμένου περί παλαιών ασφαλισμένων από 1.1.2006 
καθορίζονται: 

α) Λόγω γήρατος ή αναπηρίας με όλα τα επιδόματα μη 
συμπεριλαμβανομένης της προσαύξησης για απόλυτη 
αναπηρία, σε 431 ΕΥΡΩ το μήνα. 

β) Λόγω θανάτου με όλα τα επιδόματα μη συμπεριλαμ- 
βανομένης και της προσαύξησης για απόλυτη αναπηρία 
σε 389 ΕΥΡΩ το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ10022/οικ. 5289/269 (5) 

Αύξηση του ποσού της βασικής μηνιαίας σύνταξης, λόγω 
γήρατος και αναπηρίας των δικαιούχων ασφαλισμέ¬ 
νων του ΟΑΕΕ-ΤΣΑ και των κατωτάτων ορίων των 
συντάξεων του ίδιου Ταμείου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 9 του ν. 2676/1999 (1, Α') 
«Οργανωτική και λειτουργική αναδιάρθρωση των φορέ¬ 
ων Κοινωνικής Ασφάλισης και άλλες διατάξεις». 

2. Τις διατάξεις του άρθρου 66 του ν. 2084/1992 (165 
Α') «Αναμόρφωση της Κοινωνικής Ασφάλισης και άλ¬ 
λες διατάξεις» και τις διατάξεις του άρθρου 33, του 
ν. 1902/1990 (138, Α'). 

3. Τις διατάξεις του άρθρου 30, του ν. 1027/1980 (49, 
Α'), όπως ισχύουν μετά την αντικατάστασή τους με το 
άρθρο 7, του ν. 1275/1982 (100, Α') και μετά την προσθήκη 
του άρθρου 43, του ν. 1469/1984 (111, Α'). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

5. Το π.δ. 33/15.2.2006 (ΦΕΚ 35 Α') «Διορισμός μελών 
της Κυβέρνησης και Υφυπουργών». 


6. Το π.δ. 213/1992 «Οργανισμός της Γενικής Γραμμα¬ 
τείας Κοινωνικών Ασφαλίσεων» (102, Α'). 

7. Το π.δ. 372/1995 «Μεταφορά της Γ ενικής Γ ραμματεί- 
ας Κοινωνικών Ασφαλίσεων στο Υπουργείο Εργασίας 
και Κοινωνικών Ασφαλίσεων» (201, Α). 

8. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών. 

9. Την υπ’ αριθμ. 401/3/5.12.2005 απόφαση του Δ/κού 
Συμβουλίου του ΟΑΕΕ-ΤΣΑ. 

10. Το υπ’ αριθμ. 30714/321/20.2.2006 Υπηρεσιακό ση¬ 
μείωμα της Δ/νσης Αναλογιστικών Μελετών της Γ ενικής 
Γραμματείας Κοινωνικών Ασφαλίσεων. 

11. Τις διατάξεις του άρθρου 1 του ν. 2469/1997 (Α 38), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του ΤΣΑ ύψους 12.076.000 ΕΥΡΩ για το τρέχον οικονο¬ 
μικό έτος. 

Η δαπάνη αυτή θα καλυφθεί από τις πιστώσεις των 
Κ.Α. 0611, 0614, 0615, 0617, 0618, 0636, 0637 και 0644 του 
Προϋπολογισμού 2006 του Κλάδου σύνταξης του ΤΣΑ, 
συνολικού ύψους 286.955.600 ΕΥΡΩ. 

12. Τις διατάξεις της παρ. 3 του άρθρου 22 του 
ν. 2362/1995, αποφασίζουμε: 

1. Από 1.1.2006 οι συντάξεις του ΤΣΑ αυξάνονται κατά 
ποσοστό 4%. 

2. Τα κατώτατα όρια συντάξεων, προκειμένου περί 
παλαιών ασφαλισμένων καθορίζονται σε 371,30 ΕΥΡΩ 
το μήνα για τις συντάξεις γήρατος και αναπηρίας και σε 
312 ΕΥΡΩ το μήνα για τις συντάξεις λόγω θανάτου. 

3. Το ποσό της βασικής μηνιαίας σύνταξης λόγω γή¬ 
ρατος ή αναπηρίας, καθορίζεται σε 253 ΕΥΡΩ που αντι¬ 
στοιχεί σε 15 συντάξιμα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ10035/οικ. 5964/267 (6) 

Αύξηση συντάξεων ΟΑΕΕ- ΤΕΒΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 2676/1999 (1, Α') «Οργανωτική 
και λειτουργική αναδιάρθρωση των φορέων Κοινωνικής 
Ασφάλισης και άλλες διατάξεις». 

2. Τις διατάξεις του άρθρου 66 του ν. 2084/1992 (165 
Α') «Αναμόρφωση της Κοινωνικής Ασφάλισης και άλ¬ 
λες διατάξεις» και τις διατάξεις του άρθρου 33, του 
ν. 1902/1990 (138, Α'). 

3. Τις διατάξεις του άρθρου 30, του ν. 1027/1980 (49, 
Α'), όπως ισχύουν μετά την αντικατάστασή τους με το 
άρθρο 7, του ν. 1275/1982 (100, Α') και μετά την προσθήκη 
του άρθρου 43, του ν. 1469/1984 (111, Α'). 

4. Τ ις διατάξεις του άρθρου 90 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

5. Το π.δ. 33/15.2.2006 (ΦΕΚ 35 Α') «Διορισμός μελών 
της Κυβέρνησης και Υφυπουργών» 

6. Το π.δ. 213/1992 «Οργανισμός της Γενικής Γραμμα¬ 
τείας Κοινωνικών Ασφαλίσεων» (102, Α') 

7. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων στο Υπουργείο Εργασίας 
και Κοινωνικών Ασφαλίσεων» (201, Α'). 

8. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών. 

9. Την υπ’ αριθμ. 973/1/5.12.2005 απόφαση του Δ/κού 
Συμβουλίου του ΟΑΕΕ-ΤΕΒΕ. 

10. Το υπ’ αριθμ. 30714/321/20.2.2006 Υπηρεσιακό ση¬ 
μείωμα της Δ/νσης Αναλογιστικών Μελετών της Γ ενικής 
Γραμματείας Κοινωνικών Ασφαλίσεων. 

11. Τις διατάξεις του άρθρου 1 του ν. 2469/1997 (Α'38), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του ΤΕΒΕ ύψους 63.140.000 ΕΥΡΩ για το τρέχον οικο¬ 
νομικό έτος. 

Η δαπάνη αυτή θα καλυφθεί από τις πιστώσεις των 
Κ.Α. 0611, 0614, 0615, 0618, 0636, 0637 και 0644 του Προ¬ 
ϋπολογισμού 2006 του Κλάδου σύνταξης του ΤΕΒΕ, 
συνολικού ύψους 1.620.300.000 ΕΥΡΩ. 

12. Τις διατάξεις της παρ. 3 του άρθρου 22 του 
ν. 2362/1995, αποφασίζουμε: 

1. Αυξάνονται από 1.1.2006 οι συντάξεις που καταβάλλει 
το ΤΕΒΕ κατά ποσοστό 4%. 

Τα ποσοστά των αυξήσεων θα υπολογιστούν επί 
των ποσών των καταβαλλομένων συντάξεων κατά την 
31.12.2005. 

2. Τα κατώτατα όρια συντάξεων προκειμένου περί 
παλαιών ασφαλισμένων από 1.1.2006 καθορίζονται σε 
371,30 ΕΥΡΩ το μήνα για τις συντάξεις γήρατος και 
αναπηρίας και σε 312 ΕΥΡΩ το μήνα για τις συντάξεις 
λόγω θανάτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ ΣΑΒΒΑΣ ΤΣΙΤΟΥΡΙΔΗΣ 
-*- 

Αριθμ. ΔΥΙδ/οικ. 37894 (7) 

Συγκρότηση ομάδων εργασίας με έργο την εκκαθάρι¬ 
ση του Αρχείου του προσωπικού του πρώην ΕΟΚΦ 
(ΠΙΚΠΑ-ΕΟΠ) καθώς και του ΙΒΣΑ και την παράδοση 
αυτών στην Επιτροπή διαχείρισης και διαφύλαξης 
του προαναφερομένου Αρχείου. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 2,5 και 8 του ν. 3106/2003 
«Ρυθμίσεις θεμάτων αρμοδιότητας Υπουργείου Υγείας 
και Πρόνοιας». 

2. Τις διατάξεις του άρθρου 128 του π.δ. 95/2000 (Φ.Ε.Κ. 
76/τ.Α'/10.3.2000) «Οργανισμός του Υπουργείου Υγείας 
και Πρόνοιας», όπως τροποποιήθηκε μεταγενέστερα. 

3. Την υπ’ αριθμ. ΔΥ1 δ/74317/23.8.04 Ο.Ε. (Φ.Ε.Κ. 1504Β7 
7.10.2004 απόφασης με περιεχόμενο τη σύσταση Επιτρο¬ 


πής για τη διαφύλαξη και διαχείριση του Αρχείου του 
προσωπικού του πρώην ΕΟΚΦ (ΠΙΚΠΑ-ΕΟΠ) καθώς και 
του ΙΒΣΑ, όπως τροποποιήθηκε μεταγενέστερα. 

4. Το από 29.12.2005 έγγραφο της Επιτροπής για τη 
διαφύλαξη και διαχείριση του Αρχείου του προσωπικού 
του πρώην ΕΟΚΦ (ΠΙΚΠΑ-ΕΟΠ) καθώς και του ΙΒΣΑ, 
αποφασίζουμε: 

Συγκροτούμε ομάδες εργασίας προκειμένου για την 
εκκαθάριση του Αρχείου των Υπηρεσιών του πρώην 
ΕΟΚΦ (ΠΙΚΠΑ-ΕΟΠ) καθώς και του ΙΒΣΑ και την παρά¬ 
δοση αυτών στην Επιτροπή διαχείρισης και διαφύλαξης 
του προαναφερομένου Αρχείου. 

Οι εν λόγω Ομάδες Εργασίες αποτελούνται από τα 
εξής πρόσωπα και με αντικείμενο: 

Α.1. Μαρκούλη Ιωάννη, υπάλληλο του Αναρρωτηρίου 
Πεντέλης 

2. Σταματοπούλου - Κοντομάρη Σοφία, υπάλληλο του 
ΙΚΠΑ 

3. Νάκου-Παππά Μαρία, υπάλληλο του ΕΚΑΚΒ. 

Το έργο της εν λόγω ομάδας είναι η εκκαθάριση του 
αρχείου της Διεύθυνσης Οικονομικού. 

Β. 

1. Καβαλαγιού - Καββαδία Ευδοκία, υπάλληλο του 
ΙΚΠΑ 

2. Συρούκη Αθανάσιο, υπάλληλο της Α' Δ.Υ.ΠΕ. 

3. Καστερλή Ιπποκράτη, υπάλληλο της Γ' Δ.Υ.ΠΕ. 

Η θητεία των εν λόγω επιτροπών λήγει στις 
10.6.2006. 

Το έργο της εν λόγω ομάδας είναι η εκκαθάριση του 
αρχείου της Διεύθυνσης Επιθεώρησης και Ελέγχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ. ΔΥ1δ/127858/05 (8) 

Τροποποίηση της υπ’ αριθμ. ΔΥ1δ/74317/23.8.2004 (Φ.Ε.Κ. 
1504Β/7.10.2004) απόφασης με περιεχόμενο τη σύ¬ 
σταση Επιτροπής για τη διαφύλαξη και διαχείριση 
του Αρχείου του προσωπικού του πρώην ΕΟΚΦ ΠΙΚ- 
ΠΑ - ΕΟΠ) καθώς και του ΙΒΣΑ, όπως τροποποιήθη¬ 
κε μεταγενέστερα. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 2,5 και 8 του ν. 3106/2003 
«Ρυθμίσεις θεμάτων αρμοδιότητας Υπουργείου Υγείας 
και Πρόνοιας». 

2. Τις διατάξεις του άρθρου 128 του π.δ. 95/2000 (Φ.Ε.Κ. 
76/τ.Α'/10.3.2000) «Οργανισμός του Υπουργείου Υγείας 
και Πρόνοιας», όπως τροποποιήθηκε μεταγενέστερα. 

3. Την υπ’ αριθμ. ΔΥ1 δ/74317/23.8.2004 Ο.Ε. (Φ.Ε.Κ. 
1504Β'/7.10.2004 απόφασης με περιεχόμενο τη σύσταση 
Επιτροπής για τη διαφύλαξη και διαχείριση του Αρχείου 
του προσωπικού του πρώην ΕΟΚΦ (ΠΙΚΠΑ-ΕΟΠ) καθώς 
και του ΙΒΣΑ, όπως τροποποιήθηκε μεταγενέστερα. 

4. Το γεγονός ότι το έργο της Επιτροπής για τη δι¬ 
αφύλαξη και διαχείριση του Αρχείου του προσωπικού 
του πρώην ΕΟΚΦ (ΠΙΚΠΑ-ΕΟΠ-ΙΒΣΑ) καθώς και του ΙΒΣΑ 
απαιτεί περισσότερο χρόνο για την ολοκλήρωση λόγω 

του μεγάλου όγκου των θεμάτων που καλείται να τα¬ 
κτοποιήσει. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. ΔΥ1δ/74317/23.8.2004 
Ο.Ε. (Φ.Ε.Κ. 1504Β/7.10.2004) απόφαση με περιεχόμενο 
τη σύσταση Επιτροπής για τη διαφύλαξη και διαχεί¬ 
ριση του Αρχείου του προσωπικού του πρώην ΕΟΚΦ 
(ΠΙΚΠΑΕΟΠ-ΙΒΣΑ) καθώς και του ΙΒΣΑ, όπως τροποποι¬ 
ήθηκε μεταγενέστερα και παρατείνουμε τη θητεία της 
προαναφερομένης επιτροπής έως 30.6.2006. 

Κατά τα λοιπά ισχύει η υπ’ αριθμ. ΔΥ1δ/74317/23.8.2004 Ο.Ε. 
(Φ.Ε.Κ. 1504Β/7.10.2004) τροποποιούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ. 3913 (9) 

Έγκριση Υπερωριακής απασχόλησης υπαλλήλων Ξε¬ 
νοδοχειακού Επιμελητηρίου Ελλάδος για το έτος 
2006. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, ΝΠΔΔ, 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες διατάξεις» 
(Φ.Ε.Κ. 297/Α/23.12.2003). 

2. Το π.δ. 122/17.3.2004 «Ανασύσταση του Υπουργείου 
Τουρισμού» (Φ.Ε.Κ. 85/Α/17.3.2004). 

3. Το π.δ. 33/15.2.2006 «Διορισμός μελών της Κυβέρνη¬ 
σης και Υφυπουργών» (Φ.Ε.Κ. 35/Α/15.2.2006). 

4. Το άρθρο 2 του ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα προ¬ 
σωπικού» (Φ.Ε.Κ. 187/Α/11.10.20 04). 

5. Το έγγραφο του Ξ.Ε.Ε. υπ’ αριθμ. 925/15.2.2006. 

6. Την απόφαση του Δ.Σ. του Ξ.Ε.Ε. της 19ης συνεδρί¬ 
ασης αυτού στις 19.12.2005. 

7. Το γεγονός της ανάγκης: 

Τροποποίησης και συμπλήρωσης των ειδικών προ¬ 
γραμμάτων μηχανογραφικών εφαρμογών του Επιμε¬ 
λητηρίου, η επέκταση τους και σε άλλες λειτουργίες 
αυτού. 

Εισαγωγής στοιχείων προηγουμένων ετών στα νέα 
προγράμματα που δημιουργήθηκαν και έχουν σχέση με 
την παρακολούθηση των εφάπαξ καταβολών και τους 
συνταξιούχους του ταμείου μας. 

Συγκέντρωσης, εισαγωγής και ηλεκτρονικής επεξερ¬ 
γασίας απογραφικών δελτίων για τους συνταξιούχους 
και ασφαλισμένους στο Ταμείο Πρόνοιας Ξενοδόχων. 

Προσαρμογής των προγραμμάτων της Γενικής Λο¬ 
γιστικής. 

Μεταφοράς στοιχείων παλαιών καταβολών ξενοδο¬ 
χείων από χειρόγραφες καρτέλες στο ηλεκτρονικό 
αρχείο του Ξ.Ε.Ε. 


Συμμετοχής του Ξ.Ε.Ε. σε διάφορα κοινοτικά προ¬ 
γράμματα, όπως το ΝΕ\Λ/ ΕΡΟΟΗ, 8ΙΜΤ2, ΟΕΤΑ, απο¬ 
φασίζουμε: 

1. Εγκρίνουμε για το έτος 2006 την υπερωριακή απα¬ 
σχόληση τριών χιλιάδων επτακοσίων (3.700) ωρών συ¬ 
νολικά για είκοσι οκτώ (28) μόνιμους υπαλλήλους του 
Ξενοδοχειακού Επιμελητηρίου της Ελλάδος με ανώτατο 
όριο μηνιαίας υπερωριακής απασχόλησης ανά υπάλληλο 
τις εξήντα (60) ώρες. 

2. Η δαπάνη που θα προκληθεί από την εν λόγω απα¬ 
σχόληση ανέρχεται στο ποσό των 15.000,00 ευρώ και 
θα βαρύνει τις εγγεγραμμένες πιστώσεις του προϋπο¬ 
λογισμού του Ξ.Ε.Ε. έτους 2006, όπου υπάρχει πρόβλεψη 
ποσού ευρώ 15.000,00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 3912 (10) 

Έγκριση υπερωριακής απασχόλησης με σχέση εργασίας 
ιδιωτικού δικαίου προσωπικού του Τεχνικού Επαγ¬ 
γελματικού Εκπαιδευτηρίου Ηρακλείου Κρήτης του 
Οργανισμού Τουριστικής Εκπαίδευσης και Κατάρτι¬ 
σης έτους 2006. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, ΝΠΔΔ, 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες διατάξεις» 
(Φ.Ε.Κ. 297/Α/23.12.2003). 

2. Την κοινή υπουργική απόφαση υπ’ αριθμ. 2/7093/0022/ 
5.2.2004 «επέκταση των διατάξεων του ν. 3205/2003 στο 
προσωπικό με σχέση εργασίας ιδιωτικού δικαίου που 
απασχολείται στο Δημόσιο, Ν.Π.Δ.Δ. και Ο.Τ.Α» (Φ.Ε.Κ.215/ 
Β/5.2.2004). 

3. Το π.δ. 122/17.3.2004 «Ανασύσταση του Υπουργείου 
Τουρισμού» (Φ.Ε.Κ. 85/Α/17.3.2004). 

4. Το π.δ. 33/15.2.2006 «Διορισμός μελών της Κυβέρνη¬ 
σης και Υφυπουργών» (Φ.Ε.Κ. 35/Α/15.2.2006). 

5. Το άρθρο 2 του ν. 3270/2004 «Αρμοδότητες του 
Υπουργείου Τουριστικής Ανάπτυξης και θέματα προ¬ 
σωπικού» (Φ.Ε.Κ. 187/Α/11.10.2004). 

6. Τη υπ’ αριθμ. 35/1.3.2006 απόφαση «έγκρισης υπερω- 
ριακής εργασίας» του Σώματος Επιθεώρησης Εργασίας 
Ηρακλείου. 

7. Το έγγραφο του Ο.Τ.Ε.Κ. υπ’ αριθμ. Φ.173/101/ 
2990/3.1.2006. 

8. Το γεγονός ότι η δαπάνη που θα προκληθεί από την 
εν λόγω απασχόληση ανέρχεται στο ποσό των 7.964,90 
ευρώ και θα βαρύνει τις εγγεγραμμένες πιστώσεις του 
προϋπολογισμού του Ο.Τ.Ε.Κ. έτους 2006 και τον κα 0261, 
όπου υπάρχει πρόβλεψη ποσού ευρώ 460.000,00. 

9. Την ανάγκη 24ωρης λειτουργίας των ξενοδοχείων 
και οικοτροφείων του Ο.Τ.Ε.Κ. επί επτά ημέρες την εβδο¬ 
μάδα (άρθρο 26 και 27 ν. 3105 - Φ.Ε.Κ. 29/10.2.2003). 

10. Την ανάγκη υπερωριακής απασχόλησης που 
προκύπτει από τη διαμονή των οικότροφων μαθητών 
- σπουδαστών, σίτισης τους, τη φροντίδα υγιεινής, κα¬ 
θαριότητας και εποπτείας στους χώρους που διαβιούν 
οι μαθητές, τη φροντίδα ομαλής λειτουργίας μηχανολο¬ 
γικών και ηλεκτρολογικών εγκαταστάσεων των κτιρίων, 
την επιτήρηση των περιβαλλόντων τις Σχολές χώρων, 
τη λειτουργία των ξενοδοχείων του Ο.Τ.Ε.Κ., την υπο¬ 
στήριξη επιμορφωτικών και εκπαιδευτικών προγραμ¬ 
μάτων, που χρηματοδοτούνται και από την Ευρωπαϊκή 
Ένωση, αποφασίζουμε: 

Εγκρίνουμε την υπερωριακή απασχόληση υπαλλήλων 
με σχέση εργασίας ιδιωτικού δικαίου υπαλλήλων του 
Τεχνικού Επαγγελματικού Επιμελητηρίου Ηρακλείου του 
Οργανισμού Τουριστικής Εκπαίδευσης και Κατάρτισης 
(Ο.Τ.Ε.Κ.) για το έτος 2006, ως εξής: 

8 υπάλληλοι αορίστου χρόνου 120 ώρες έκαστος 

2 υπάλληλοι ορισμένου χρόνου 120 ώρες έκαστος 

3 υπάλληλοι αορίστου χρόνου (συλ. σύμβαση) 120 
ώρες έκαστος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 


Αριθμ. 1141.1/08/2006 (11) 

Μεταφορά έδρας Ναυτιλιακού Ακολούθου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΚΟΙΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις 

(α) Της παραγράφου 1 εδάφιο δεύτερο του άρθρου 


120 του «Κώδικα Προσωπικού Λιμενικού Σώματος», που 
κυρώθηκε με τον ν. 3079/2002 (Α' 311). 

(β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

(γ) Της υπ’ αριθμ. 1141.1/26/2002/18.2.2002 Υπουργικής 
Απόφασης (Β' 206/21.2.2002). 

(δ) Του άρθρου 22 παράγραφος 3 του ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις». 

(ε) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών, «Καθορισμός αρμοδιοτήτων 
των Υφυπουργών Οικονομίας και Οικονομικών.» (Β' 1432), 
όπως ισχύει. 

2. Το γεγονός ότι από τις διατάξεις της απόφασης 
αυτής προκαλείται δαπάνη ύψους: 

α) 7.000 Ευρώ περίπου για το τρέχον οικονομικό έτος, 
η οποία θα καλυφθεί από τις πιστώσεις του προϋπολο¬ 
γισμού του ΥΕΝ και ειδικότερα από τον Ειδ.Φ. 41-130 και 
τους ΚΑΕ 0813, 0829 και 0715 β) 3.000 Ευρώ περίπου για 
καθένα από τα επόμενα πέντε οικονομικά έτη, οποία 
θα καλυφθεί από τις πιστώσεις που θα εγγράφονται 
για το σκοπό αυτό στον ίδιο ως άνω προϋπολογισμό, 
αποφασίζουμε: 

1. Την μεταφορά της έδρας του Ναυτιλιακού Ακολούθου 
από την Γένοβα (ΙΤΑΛΙΑΣ) στην Τεργέστη (ΙΤΑΛΙΑΣ). 

2. Η απόφαση ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Μαρτίου 2006 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΜΠΟΡΙΚΗΣ 

ΚΑΙ ΟΙΚΟΝΟΜΙΚΩΝ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

